નોબત વાદન ઘંટારવ અને આતશબાજી વચ્ચે યોજાતી આ મંગળા એક અવલોકિક માહોલ ખડો કરી રહી છે. હાટકેશ્વર મંદિરની મંગળા આરતી પૂર્ણ થયા બાદ લોકો કલ્યાણેશ્વર મહાદેવના મંદિરે પહોંચે છે અને આ પ્રાચીન શિવ મંદિરમાં પણ મંગળા આરતી યોજાય છે.અહીંથી લોકો સત્યનારાયણના મંદિરે પહોંચે છે જ્યાં મંગળા આરતી યોજાયા બાદ હમીરસર તળાવના કાંઠે પરિવારો,બાળકો સાથે આતશબાજીનો આનંદ માણે છે. ભુજ જેવી મંગળા આરતી દેશમાં અન્ય કોઈ સ્થળે યોજાતી નથી.કચ્છ બાહર સ્થાયી થયેલા પરિવારો ભુજની મંગળા આરતીમાં ભાગ લેવા દેશ વિદેશથી ભાગ લેવા આવે છે.દરમ્યાન,કચ્છમાં આ વર્ષે અછતની પરિસ્થિતિ હોઈ,બજારોમાં ઘેરી મંદીનો માહોલ છવાયો છે અને વરસાદના અભાવે પરોઢની પવિત્ર મંગળા આરતી દરમ્યાન તેની ઉર્જાના કેન્દ્ર સમું ભુજનું ઐતિહાસિક હમીરસર તળાવ સુકુંભઠ થઇ જવા પામ્યું છે તેનો વસવસો લોકોને હૈયે છે.